Lesothisk loti

Loti (flertall maloti; ISO 4217:LSL) er valutaen i kongeriket Lesotho i det sørlige Afrika. Den er delt inn i 100 lisente (entall sente). ISO 4217-koden for valutaen er LSL. Sentralbanken er Lesothos sentralbank.

Etter å ha benyttet sørafrikansk rand, og før det sørafrikansk pund, innførte Lesotho sin egen pengeenhet i 1980. Loti betyr «fjell» på sesotho.

Gjennom Common Monetary Area er lotien låst mot sørafrikansk rand, slik at én loti er verdt én rand. Begge valutaene er aksepterte i Lesotho.

Myntrekken omfatter valørene 5, 10, 20 og 50 lisente og 1, 2 og 5 loti (2018). Sedler pålydende 2, 5, 10, 20, 50, 100 og 200 loti.

Referanser

Eksterne lenker 
 

Afrikansk valuta
Lesothos økonomi